*Η τρίτη περίοδος: ( 413 - 404 π.Χ.)*

* *Στη φάση αυτή εμφανίζονται* ***οι Πέρσες*** *σε ρόλο* ***ρυθμιστή των πραγμάτων****:ακολουθώντας τις συμβουλές του Αλκιβιάδη ( που τώρα βρίσκεται στη Μ. Ασία )* ***για συντήρηση του πολέμου*** *μεταξύ Αθηναίων και Σπαρτιατών,* ***βοηθούν οικονομικά τους Σπαρτιάτες ώστε να ναυπηγήσουν στόλο και να κυριαρχήσουν στο Αιγαίο.***
* ***Οι Αθηναίοι****, πάνω στην απελπισία τους,* ***αναθέτουν*** *και πάλι την* ***ηγεσία του στόλου*** *τους* ***στον Αλκιβιάδη****, όμως* ***ηττώνται στη Σάμο*** *από το Σπαρτιάτη στρατηγό* ***Λύσανδρο***
* *Στη συνέχεια* ***οι Αθηναίοι*** *με το στρατηγό* ***Κόνωνα νικούν στη ναυμαχία των Αργινουσών ( 406 π.Χ.)*** *(αλλά εκτελούν τους 6 επικεφαλής στρατηγούς, επειδή δεν κατάφεραν [λόγω θαλασσοταραχής] να περισυλλέξουν τους ναυαγούς)*
* *Τελικά παθαίνουν* ***μεγάλη καταστροφή*** *από το Λύσανδρο* ***στους Αιγός Ποταμούς το 405 π.Χ.****( Ο Λύσανδρος νίκησε με τέχνασμα και αιφνιδιασμό)*
* ***Νικημένοι και αποκλεισμένοι από ξηρά και θάλασσα οι Αθηναίοι συνάπτουν ειρήνη με ταπεινωτικούς όρους:***

***α) να παραδώσουν, εκτός από δώδεκα (12), όλα τα πολεμικά τους πλοία****,*

***β) να κατεδαφίσουν τα Μακρά τείχη και τα τείχη του Πειραιά****,*

***γ) να δεχτούν πίσω όλους τους πολιτικούς εξόριστους,***

***δ) να ακολουθούν τους Σπαρτιάτες έχοντας τους φίλους και εχθρούς μ' εκείνους.***

***Η αναγγελία συμφοράς από την Πάραλο, το ιερό πλοίο της Αθήνας, Ξενοφώντας,***

***"Ελληνικά ΙΙ"***

*... Ήταν νύχτα, όταν η Πάραλος έφτασε στην Αθήνα με τις ειδήσεις για τη συμφορά και ξέσπασε πικρός θρήνος ξεκινώντας από τον Πειραιά, ακολουθώντας τη γραμμή των Μακρών Τειχών ως την καρδιά της πόλης, και δυνάμωνε, καθώς ο κάθε άνθρωπος μεταβίβαζε τα νέα στον γείτονά του. Εκείνη τη νύχτα κανείς δεν κοιμήθηκε. Πενθούσαν και λυπούνταν γι' αυτούς που χάθηκαν, αλλά ακόμη βαθύτερη λύπη ένιωθαν για τους ίδιους τους εαυτούς τους, καθώς ότι οι συμφορές τους ἐμελλε να υποφέρουν ήταν παρόμοιες μ' εκείνες που οι ίδιες είχαν προκαλέσει στους Μηλίους, τους αποίκους των Λακεδαιμονίων, όταν τους νίκησαν ύστερα από πολιορκία, ή στους κατοίκους της Ιστιαίας, της Σκιώνης, της Τορώνης και της Αίγινας και πολλών άλλων ελληνικών πόλεων.*

*Τα αποτελέσματα του Πελοποννησιακού πολέμου*

* ***ήταν καταστροφικά*** *από κάθε άποψη και θα* ***οδηγούσαν σε παρακμή όλη την Ελλάδα:***
* ***χιλιάδες*** *ήταν οι* ***νεκροί*** *του πολέμου,* ***πόλεις*** *είχαν μεταβληθεί σε* ***ερείπια****,* ***ηύπαιθρος είχε εγκαταλειφθεί*** *από τον αγροτικό πληθυσμό και* ***η οικονομία*** *είχε υποστεί σοβαρό πλήγμα*
* *εξίσου σημαντική ήταν και η* ***κατάρρευση των ηθικών αξιών****: στις ανθρώπινες σχέσεις* ***επικράτησε ο δόλος****, στη θέση της θρησκευτικής πίστης κυριάρχησε* ***η αμφισβήτηση****,* ***οι Πέρσες κλήθηκαν από τους Έλληνες να αναμειχθούν στις ελληνικές υποθέσεις***

*Ερώτηση 1:Να αντιστοιχίσετε τους αριθμούς της στήλης Α΄με τα γράμματα της στήλης Β. Αν κάποιοι όροι περισσεύουν να μη χρησιμοποιηθούν*

|  |  |
| --- | --- |
| ***ΣΤΗΛΗ Α*** | ***ΣΤΗΛΗ Β*** |
| 1. ***διαμάχη Εγέστας- Σελινούντα*** | ***α. νίκη του Κόνωνα*** |
| 1. ***ακρωτηριασμός ερμαϊκών στηλών*** | ***β. κυρίευση του αθηναϊκού στόλου*** |
| 1. ***Λάμαχος*** | ***γ. ανάκληση του Αλκιβιάδη στην Αθήνα*** |
| 1. ***Γύλιππος*** | ***δ. νίκη του Αλκιβιάδη*** |
| 1. ***ναυμαχία στο Νότιο της Σάμου*** | ***ε. πρόφαση για τη σικελική εκστρατεία*** |
| 1. ***ναυμαχία των Αργινουσών*** | ***στ. αντιρρήσεις για τη σικελική εκστρατεία*** |
| 1. ***ισοπέδωση της Αθήνας*** | ***ζ. θάνατος σε μάχη με τους Συρακουσίους*** |
| 1. ***ναυμαχία στους Αιγός Ποταμούς*** | ***η. νίκη στο σικελικό πόλεμο*** |
| 1. ***Νικίας*** | ***θ. κορινθιακή πρόταση*** |

*Ερώτηση 2. Σε καθεμία από τις παρακάτω προτάσεις σημειώστε (Σ) , αν το περιεχόμενο της είναι σωστό ή ( Λ) , αν είναι λανθασμένο*

***α. ο Αλκιβιάδης ήταν ένας υπερβολικά φιλόδοξος πολιτικός με περιορισμένες ικανότητες***

***β. στην Αθήνα υπήρχε ομοφωνία για τη σικελική εκστρατεία***

***γ. η εκκλησία του Δήμου όρισε τον Αλκιβιάδη αρχηγό της σικελικής εκστρατείας***

***δ. για το αδίκημα της ιεροσυλίας επιβαλλόταν στην αρχαία Αθήνα η ποινή του θανάτου***

***ε. ο Αλκιβιάδης συμβούλεψε τους Σπαρτιάτες να οχυρώσουν τη Δεκέλεια , πόλη της Λακωνίας, για να προστατεύσουν την πόλη τους από την επίθεση των Αθηναίων***

***στ. ο Αθηναίος στρατηγός Γύλιππος δεν κατόρθωσε να αποτρέψει την ήττα των Αθηναίων στη Σικελία***

***ζ. στην προσπάθεια τους να ναυπηγήσουν νέο στόλο, οι Αθηναίοι ζητούν χρήματα από τους Πέρσες***

***η. με τη συνθήκη ειρήνης οι Αθηναίοι υποχρεώνονται να αναγνωρίσουν την ηγεμονία της Σπάρτης***

***θ. στη ναυμαχία στις Αργινούσες κρίθηκε η έκβαση του Πελοποννησιακού πολέμου***

***ι. σε αντίθεση με τις άλλες πόλεις, στην Αθήνα ο Πελοποννησιακός πόλεμος ανέτρεψε τις κοινωνικές δομές***

*Ερώτηση 3:* ***Υποθέστε πως ζείτε στην Αθήνα και πληροφορείστε την ήττα σας στους Αιγός ποταμούς. Καταγράψτε σε σελίδα ημερολογίου τις σκέψεις, συναισθήματα, φοβίες, αντιδράσεις σας μετά την ανακοίνωση της πανωλεθρίας του αθηναϊκού στόλου ( στηριχτείτε και στις πληροφορίες του κειμένου των Ελληνικών του Ξενοφώντα)***